טדסה גטהון

טדסה גטהון (נולד ב-20 בדצמבר 1997) הוא אתלט ישראלי, אלוף ישראל (2019 ו-2023) ושיאן ישראל בריצת 10,000 מטר, אלוף ישראל בריצת שדה (2019), ושיאן ישראל בריצת חצי מרתון, ביחד עם מארו טפרי ובריצת 5 ק"מ (כביש). גטהון נולד בכפר ליד גונדר שבאתיופיה, להוריו טגרו וטאריק, ועלה לישראל בשנת 2012. בתחילה הגיעה למרכז קליטה בצפת, ומשם החל ללמוד בפנימיית כפר הנוער תו"מ בחרב לאת, שם התחיל להתאמן בריצה בכיתה ט'. בשנת 2016 זכה בשלוש מדליות זהב באליפות ישראל לנוער, ובשנת 2017 החל להתאמן אצל זוהר זימרו, גם הוא בוגר כפר הנוער תו"מ. הוא שירת בצבא, כמד"סניק (מדריך ספורט) בכושר קרבי. בחודש פברואר, באליפות ישראל במרוצי שדה, סיים גטהון במקום השמיני. חודשיים לאחר מכן, באליפות ישראל בריצת 10,000 מטר, סיים במקום השמיני בתוצאה 29:46.05 דקות. באליפות ישראל שנערכה בחודש יולי, סיים במקום השמיני בריצת 5000 מטר, בתוצאה 15:11.19 דקות. באליפות אירופה עד גיל 23, סיים במקום ה-15 בריצת 10,000 מטר, בתוצאה של 30:37.49 דקות. באליפות ישראל בריצת 10000 מטר, זכה גטהון במדליית ארד, בשיא אישי חדש של 28:57.35 דקות, אחרי איימרו עלמיה (28:55.89 דקות) וגירמה אמרה (28:56.75 דקות). באליפות ישראל זכה גטהון בשתי מדליות. בריצת 5000 מטר זכה במדליית כסף, בשיא אישי חדש של 13:57.14 דקות, אחרי גירמה אמרה (13:56.91 דקות), ולפני איימרו עלמיה (13:57.56 דקות). בריצת 1500 מטר זכה במדליית ארד, לאחר שקבע תוצאה של 3:47.30 דקות, אחרי דוד טאייצ'או (3:44.41 דקות) וימר גטהון (3:44.57 דקות), שניהם ממכבי תל אביב. באליפות אירופה במרוצי שדה מתחת לגיל 23, שנערכה בחודש דצמבר בהולנד, סיים במקום ה-16 מתוך 85, ועזר לנבחרת ישראל, שכללה גם את גשאו איילה, שמואל אבוהאי, גודאדו בלאצ'או ובוקיאו מלדה, לסיים במקום השמיני. באליפות ישראל במרוצי שדה, שנערכה בינואר, גטהון זכה במדליית זהב, לפני גירמה אמרה ותחלואני מלקה. חודש לאחר מכן, ניצח במקצה חצי המרתון במרתון תל אביב, בתוצאה של 1:03:37 שעות, המהווה שיא ישראל חדש מתחת לגיל 23. באליפות ישראל בריצת 10,000 מטר שנערכה בחודש אפריל, גטהון זכה במדליית הזהב בשיא ישראל חדש מתחת לגיל 23: 28:21.88 דקות, לפני גודאדו בלאצ'או (28:36.95 דקות), ואיימרו עלמיה (28:43.16 דקות). באליפות אירופה עד גיל 23 שנערכה בחודש יולי, זכה גטהון במדליית כסף בריצת 10,000 מטר, לאחר שקבע תוצאה של 28:46.97 דקות. נוסף לכך, הוא סיים במקום רביעי בריצת 5000 מטר, בתוצאה של 14:17.43 דקות, עשרים מאיות השנייה ממדליית ארד. באליפות העולם בחצי מרתון, שנערכה בפולין בחודש אוקטובר 2020, סיים גטהון במקום 25 בהשוואת השיא הישראלי של 1:00:52 שעות ובמקום שביעי בתחרות הקבוצתית ביחד עם גירמה אמרה, מארו טפרי ושמואל אבוהאיי. בתחרות שנערכה בפארק הירקון ב-7 בינואר 2021 בריצת 5 ק"מ (כביש) זכה גטהון במדליית זהב בשיא ישראלי חדש של 13:44 דקות, לפני גודאדו בלאצ'ו ממכבי תל אביב (13:45 דקות) וימר גטהון ממכבי תל אביב (13:50 דקות), שיפור לשיא בן השנה ו-3 חודשים של מארו טפרי (14:05 דקות). בתחרות הלילה המסורתית בלונדון שנערכה ב-20 במאי קבע בריצת 10000 מטר 27:33.99 דקות, שיפור לשיא בן השנה של גשאו איילה בכ-14 שניות (27:49.88 דקות). גטהון גר עם הוריו בחולון. ריצת 1500 מטר: 3:47.30 דקות (2018) ריצת 3000 מטר: 8:15.91 דקות (2020) ריצת 5000 מטר: 13:39.65 דקות (2023) ריצת 10,000 מטר: 27:33.99 דקות (2023), שיא ישראל 5 ק"מ: 13:44 דקות (2021) 10 ק"מ: 28:58 דקות (2020) 15 ק"מ: 44:39 דקות (2020) ריצת חצי מרתון: 1:00:52 שעות (2020), שיא ישראל מדיה וקבצים בנושא טדסה גטהון בוויקישיתוף טדסה גטהון, באתר התאחדות האתלטיקה הבין-לאומית טדסה גטהון באתר מבט למרוץ ספורטאי השבוע של הפועל: טדסה גטהון באתר מרכז הפועל ספורטאי השבוע של הפועל: טדסה גטהון אורן אהרוני, מירוצי שדה: ישראל שמינית באירופה, באתר ynet, 9 בדצמבר 2018 יניב טוכמן‏, טדסה גטהון הוא אלוף ישראל בריצה ל-10000 מטר, באתר וואלה, 23 באפריל 2019 אבינעם פורת, אורן אהרוני, מדליית כסף לטדסה גטהון באליפות אירופה עד גיל 23, באתר ynet, 11 ביולי 2019 אורן אהרוני, שיא ישראלי חדש בריצת כביש ל-5 ק"מ, באתר ynet, 7 בינואר 2021